Document ID: 32010R0532

ΚΑΝΟΝΙΣΜΌΣ (ΕΕ) αριθ. 532/2010 ΤΗΣ ΕΠΙΤΡΟΠΉΣ
της 18ης Ιουνίου 2010
για την τροποποίηση του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 423/2007 του Συμβουλίου (1) και ιδίως το άρθρο 15 παράγραφος 1 στοιχείο γ),
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 423/2007 περιλαμβάνει κατάλογο των φυσικών και νομικών προσώπων, οντοτήτων και οργανισμών που κατονομάζονται από το Συμβούλιο Ασφαλείας των Ηνωμένων Εθνών ή από την Επιτροπή Κυρώσεων του Συμβουλίου Ασφαλείας των Ηνωμένων Εθνών και στα οποία εφαρμόζεται η δέσμευση κεφαλαίων και οικονομικών πόρων δυνάμει του εν λόγω κανονισμού.
(2)
Στις 9 Ιουνίου 2010, το Συμβούλιο Ασφαλείας των Ηνωμένων Εθνών αποφάσισε να τροποποιήσει τον κατάλογο των προσώπων, ομάδων και οργανισμών που αφορά η δέσμευση κεφαλαίων και οικονομικών πόρων. Το παράρτημα IV πρέπει, συνεπώς, να τροποποιηθεί αναλόγως.
(3)
Το άρθρο 8 στοιχείο α), το άρθρο 9 και το άρθρο 11 παράγραφος 2 στοιχείο β) του κανονισμού (ΕΚ) αριθ. 423/2007 αναφέρονται στην ημερομηνία κατά την οποία το πρόσωπο, η οντότητα ή ο οργανισμός κατονομάστηκε από την Επιτροπή Κυρώσεων, το Συμβούλιο Ασφαλείας των Ηνωμένων Εθνών ή το Συμβούλιο. Είναι σκόπιμο να προστεθεί η αντίστοιχη ημερομηνία σε κάθε καταχώριση.
(4)
Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 423/2007 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουνίου 2010.

Labels: 11
5
7
3
18
15